*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*207. számú előterjesztés*

Bátaszék Város Önkormányzat Képviselő-testületének 2015. október 28-án,

 15,00 órakor megtartandó ülésére

*Beszámoló a Bátaszéki Települési Értéktár Bizottság egy éves munkájáról*

|  |
| --- |
| **Előterjesztő:** Rudolf László Bátaszéki Települési Értéktár Bizottság elnöke**Készítette:** Rudolf László Bátaszéki Települési Értéktár Bizottság elnöke **Törvényességi ellenőrzést végezte:** --------------- **Tárgyalja:**KOIS Bizottság: 2015. 10. 28. |

 ***Tisztelt Képviselő-testület!***

A kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (1) bekezdés b) és c) pontjainak, valamint a helyi közművelődési feladatok ellátásáról szóló 17/2011. (XII. 28.) önkormányzati rendelet 3. § (1) bekezdés b) és c) pontokban megfogalmazott önkormányzati feladatok végrehajtásáról a Bátaszéki Települési Értéktár Bizottság elnöke, Rudolf László elkészítette a bizottság elmúlt évi munkájáról szóló beszámolót, mely jelen előterjesztés mellékletét képezi.

Az elnök örömmel számolt be a helyi értéktár bizottság rendkívül eredményes tevékenységéről, amelyet még a Tolna Megyei Értéktár Bizottság is kimagaslóan aktívnak értékelt a 94 kidolgozott bátaszéki érték feltárásával.

A Tolna Megyei Önkormányzat 10 millió forintos támogatást nyert a Földművelésügyi Minisztériumtól, amelyet a megyei értéktárak népszerűsítésére használhattak fel. Ennek a forrásnak köszönhetően valósult meg többek között egy – az értéktár bizottságok szereplőinek szervezett – szakmai képzéssorozat, melyen a Bátaszéki Értéktár Bizottság is részt vett, továbbá készült egy kiadvány a megye értékeit bemutató, háromnyelvű kiadvány illetve a [www.kincsestolnamegye.hu](http://www.kincsestolnamegye.hu) weboldal is.

A fent hivatkozott kiadvány öt kötetes, a második kötetben találhatóak Bátaszék azon értékei, melyeket a megye már elismert.

Fontos a helyi értékek feltárását követő népszerűsítés, ebben is sikerült a helyi bizottságnak jelentős előrelépést elérni a közelmúltban. A Bátaszéki Számvevőség épületében megrendezett kiállítás „Rejtett Értékeink” címmel, megmutatta a helyi értékeket, mely a Bátaszéki Helyi Értéktár Bizottság gyümölcsöző munkájának eredményeként vált láthatóvá.

Tisztelettel kérjük, a képviselő-testület fogadja el a mellékelt határozati javaslattal az értéktár bizottság 2014. évi beszámolóját.

# H a t á r o z a t i j a v a s l a t

# a Bátaszéki Települési Értéktár Bizottság 2014. évi beszámolójának elfogadására

Bátaszék Város Önkormányzatának Képviselő-testülete a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (1) bekezdés b) és c) pontjaiban, valamint *a helyi közművelődési feladatok ellátásáról szóló 17/2011. (XII. 28.) önkormányzati rendelet 3. § (1) bekezdés b) és c) pontjaiban* foglaltakra figyelemmel, a Bátaszéki Települési Értéktár Bizottság beszámolóját a 2014. évi tevékenységükről elfogadja.

*Határidő*: 2015. november 5.

*Felelős*: Skoda Ferenc jegyző

 (a határozat kiküldéséért)

*Határozatról értesül:* Bátaszéki Települési Értéktár Bizottság

 elnöke

oktatási-kulturális referens

 irattár

**Beszámoló a Bátaszéki Települési Értéktár Bizottság elmúlt évi munkájáról**

Bizottságunk egy évvel ezelőtt számolt be először a képviselő-testületnek az addig végzett munkájáról. Az azóta eltelt időszakban összesen hat ülést tartottunk, melyeken újabb 19 javaslatot fogadtunk el és terjesztettünk fel a Tolna Megyei Értéktár Bizottságnak. A megyei bizottság két ülésén is foglalkozott a bátaszéki előterjesztésekkel. Ugyan újabb bátaszéki tétel nem került be a megyei értékek közé, de az eddig dokumentált, összesen 94 tétellel továbbra is a legaktívabb települési értéktár bizottság vagyunk a megyében és országos viszonylatban is az elsők közt állunk! Az előterjesztéseket Sági Lajosné irányításával a könyvtárhoz kirendelt kulturális közhasznú munkások dolgozták ki.

A Tolna Megyei Értéktár Bizottság négy előadást tartott Szekszárdon a települési értéktárak tagjainak. Ezen az előadássorozaton jómagam és Ócsai Krisztina vettünk részt. A Tolna megyei egyházi értékekről Sümegi József tartott előadást.

Bonyhádon, a Völgységi Könyvfesztiválon első alkalommal került sor értéktárak tapasztalatcseréjére – bátaszéki részvétellel és rövid ismertetővel.

Kölesden, a Megyenaphoz kapcsolódó „Vár a megye” rendezvényen mutatták azt az öt kötetes kiadványt, amely a Tolna megyében eddig feltárt és megyeinek minősített értékeket ismerteti. A második kötet túlnyomó része Bátaszék megyei jelentőségű értékeit tartalmazza.

E két utóbbi rendezvényen elnöki minőségemben én képviseltem Bátaszéket.

Az idei év kiemelkedő eseménye Bátaszék város és bizottságunk életében az egykori számvevőség, volt TSZ-iroda emeletén megnyílt hármas kiállítás lett. A bizottság eddigi tevékenységének eredményét, a 94 összegyűjtött bátaszéki értéket mutattuk be fényképek és tárgyak segítségével. Kettő közülük – Nagy László II. világháborús relikviái és dr. Hermann Egyed munkássága – külön, állandó kiállítás keretében, míg a többi helyi érték a nagyteremben látható. A kiállítási tárgyak összegyűjtését bizottságunk felosztotta tagjai között, a kiállítás berendezése viszont egyedül Stang Erika munkáját dicséri.

Kérem a tisztelt képviselő-testületet, hogy vitassa meg és fogadja el beszámolómat!

Bátaszék, 2015. szeptember 17.

Rudolf László

elnök